Hun var leder i LO-forbundet Fellesorganisasjonen fra 1992 til 2002. Hun var generalsekretær for Norsk Oversetterforening fra 2003 til 2007 og har siden 2007 vært avdelingsdirektør i Kirkens Bymisjon, med ansvar for institusjoner innen russektoren, psykiatri og barnevern. Hun var landsstyremedlem og kvinnepolitisk leder i SV fra 2005 til 2007. Fra 2010 er hun medlem av Oslo bispedømmeråd. Hun er også aktiv i Norsk Kvinnesaksforening og er styremedlem i Norges kvinnelobby, en paraplyorganisasjon for kvinnebevegelsen.